Franz Beckenbauer

Franz Anton Beckenbauer (pronunciau en alemán ), naixiu de Múnich (Bavera) l'11 de setiembre de 1945 y muerto en Salzburgo (Salzburgo, Austria) lo 7 de chinero de 2024 Irati Prat: Muere Franz Beckenbauer, leyenda del Bayern y del fútbol mundial, en Marca, 8 de chinero de 2024. estió un futbolista y entrenador de fútbol alemán, activo como chugador profesional dende meyaus d'os anyos 1960 dica meyaus d'os anyos 1980 y como entrenador dende meyaus d'os anyos 1980 dica meyaus d'os anyos 1990. Tamién chugó con a selección alemana, a la que tamién entrenó, y con a que ganó dos Copas Mundials de Fútbol (Alemania 1974 y Italia 1990, ista zaguera como entrenador), amás d'una segunda (Anglaterra 1966) y una tercera (Mexico 1970) plazas. En a Eurocopa, ganó en Belchica 1972 y quedó segundo con a selección alemana en Yugoslavia 1976.

Considerau un d'os millors futbolistas d'a historia d'o fútbol, ganó dos vegadas lo Balón d'Oro, en as edicions de 1972 y 1976. Estió un d'os tres personaches d'o mundo d'o fútbol que ganó la Copa Mundial de Fútbol como chugador y como entrenador, chunto con Mário Zagallo y Didier Deschamps. D'atra man, tamién estió president d'o Fußball-Club Bayern München e.V. y estió lo dirichent d'a candidatura d'Alemanya a la Copa Mundial de Fútbol de 2006, que finalment estió la candidatura ganadora. Tanimientres, en agosto de 2016 s'anunció que se trobaba baixo investigación por frau y blanqueyo de diners en o marco d'ixa mesma candidatura, encara que en 2021 se zarró dita investigación en haber prescrito los feitos investigaus.

 Referencias 

 Vinclos externos 

  Pachina web oficial.

Categoría:Entrenadors de fútbol d'Alemanya
Categoría:Futbolistas d'Alemanya
Categoría:Futbolistas d'Alemanya en a Copa Mundial de Fútbol de 1966
Categoría:Futbolistas d'Alemanya en a Copa Mundial de Fútbol de 1970
Categoría:Futbolistas d'Alemanya en a Copa Mundial de Fútbol de 1974
Categoría:Futbolistas d'Alemanya en a Eurocopa de 1972
Categoría:Futbolistas d'Alemanya en a Eurocopa de 1976
Categoría:Muertos en Salzburgo
Categoría:Naixius de Múnich
Categoría:1945 (naixencias)
Categoría:2024 (muertes)